CELEX: 32009D0563
Language: hu
Date: 2009-07-09 00:00:00
Title: 2009/563/EK: A Bizottság határozata ( 2009. július 9. ) a lábbelikre vonatkozó közösségi ökocímke odaítélésével kapcsolatos ökológiai kritériumok megállapításáról (az értesítés a C(2009) 5612. számú dokumentummal történt) (EGT-vonatkozású szöveg )

28.7.2009   
            
            
               HU
            
            
               Az Európai Unió Hivatalos Lapja
            
            
               L 196/27
            
         
      A BIZOTTSÁG HATÁROZATA
   
   (2009. július 9.)
   a lábbelikre vonatkozó közösségi ökocímke odaítélésével kapcsolatos ökológiai kritériumok megállapításáról
   (az értesítés a C(2009) 5612. számú dokumentummal történt)
   (EGT-vonatkozású szöveg)
   (2009/563/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi ökocímke módosított odaítélési rendszeréről szóló, 2000. július 17-i 1980/2000/EK európai parlamenti és tanácsi rendeletre (1) és különösen annak 6. cikke (1) bekezdésének második albekezdésére,
   az Európai Unió ökocímke-bizottságával folytatott konzultációt követően,
   mivel:
   
               (1)
            
            
               Az 1980/2000/EK rendelet alapján az ökocímke olyan termékek részére ítélhető oda, amelyek jellemzői a főbb környezetvédelmi szempontok tekintetében jelentős előrelépést tesznek lehetővé.
            
         
               (2)
            
            
               Az 1980/2000/EK rendelet előírja, hogy termékcsoportonként egyedi ökocímke-kritériumokat szükséges meghatározni az Európai Unió ökocímke-bizottsága által kidolgozott követelmények alapján.
            
         
               (3)
            
            
               Az említett rendelet egyben arról is rendelkezik, hogy az ökocímke-kritériumok és a kapcsolódó értékelési és ellenőrzési követelmények felülvizsgálatát kellő időben, még az adott termékcsoport vonatkozásában meghatározott kritériumok érvényességi idejének lejárta előtt el kell végezni.
            
         
               (4)
            
            
               Az 1980/2000/EK rendeletnek megfelelően kellő időben sor került a lábbelikre vonatkozó közösségi ökocímke odaítélésével kapcsolatos ökológiai kritériumok meghatározásáról és az 1999/179/EK határozat módosításáról szóló, 2002. március 18-i 2002/231/EK bizottsági határozatban (2) előírt átdolgozott ökológiai kritériumok, valamint a kapcsolódó értékelési és ellenőrzési követelmények felülvizsgálatára. Az említett ökológiai kritériumok és a kapcsolódó értékelési és ellenőrzési követelmények 2010. március 31-ig érvényesek.
            
         
               (5)
            
            
               A felülvizsgálat fényében a tudomány fejlődése és a piaci tendenciák figyelembevétele érdekében indokolt módosítani a termékcsoport meghatározását és új ökológiai kritériumokat megállapítani.
            
         
               (6)
            
            
               Az ökológiai kritériumoknak és a kapcsolódó értékelési és ellenőrzési követelményeknek az e határozat elfogadásától számított négy évig célszerű érvényben maradniuk.
            
         
               (7)
            
            
               Ennek megfelelően indokolt a 2002/231/EK határozat helyett újat elfogadni.
            
         
               (8)
            
            
               Annak érdekében, hogy elegendő idő álljon rendelkezésre a termékeknek a módosított kritériumokhoz és követelményekhez történő hozzáigazítására, átmeneti időszakot szükséges biztosítani azon gyártók számára, akiknek termékei korábban a 2002/231/EK határozatban előírt kritériumok alapján megkapták a lábbelikre vonatkozó közösségi ökocímkét. A gyártóknak arra is szükséges lehetőséget kapniuk, hogy a 2002/231/EK határozat hatályának lejártáig akár a 2002/231/EK határozatban, akár az e határozatban előírt követelmények alapján benyújthassák kérelmüket.
            
         
               (9)
            
            
               Az e határozatban előírt intézkedések összhangban vannak az 1980/2000/EK rendelet 17. cikke alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A „lábbelik” termékcsoportba azok a ruházati cikkek tartoznak, amelyek rendeltetésük szerint a lábat védik vagy fedik, a talajjal érintkező, rögzített külső talppal rendelkeznek, és nem tartalmaznak semminemű elektromos vagy elektronikus alkotóelemet.
   2. cikk
   A lábbelik termékcsoportba tartozó termékek 1980/2000/EK rendelet szerinti közösségi ökocímkéje (a továbbiakban: ökocímke) az adott lábbeli részére akkor ítélhető oda, ha teljesíti az e határozat mellékletében megállapított kritériumokat.
   3. cikk
   A lábbelik termékcsoport ökológiai kritériumai, valamint a kapcsolódó értékelési és ellenőrzési követelmények az e határozat elfogadásától számított négy évig érvényesek.
   4. cikk
   Az adminisztratív célokra a lábbelik termékcsoporthoz rendelt kódszám: „017”.
   5. cikk
   A 2002/231/EK határozat hatályát veszti.
   6. cikk
   (1)   A lábbelik termékcsoportba tartozó termékekre vonatkozóan az e határozat elfogadását megelőzően benyújtott ökocímke-kérelmeket a 2002/231/EK határozatban megállapított feltételek szerint kell elbírálni.
   (2)   A lábbelik termékcsoportba tartozó termékekre vonatkozóan az e határozat elfogadásának napjától, de legkésőbb 2010. március 31-ig benyújtott ökocímke-kérelmek akár a 2002/231/EK határozatban megállapított kritériumokon, akár az e határozatban megállapított kritériumokon alapulhatnak.
   E kérelmek elbírálásakor az alapul vett kritériumokat kell figyelembe venni.
   (3)   A 2002/231/EK határozatban megállapított kritériumok szerint elbírált kérelem alapján odaítélt ökocímke az e határozat elfogadásától számított tizenkét hónapig használható.
   7. cikk
   Ennek a határozatnak a tagállamok a címzettjei.
   
      Kelt Brüsszelben, 2009. július 9-én.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 237., 2000.9.21., 1. o.
   
      (2)  HL L 77., 2002.3.20., 50. o.
   
      MELLÉKLET
      
         KERETSZABÁLYOK
      
      
         A kritériumok célja
      
      E kritériumok célja különösen a következők előmozdítása:
      
                  —
               
               
                  a mérgező maradványanyagok szintjének korlátozása,
               
            
                  —
               
               
                  a kibocsátott illékony szerves vegyületek mértékének korlátozása, és
               
            
                  —
               
               
                  tartósabb termékek előállításának ösztönzése.
               
            A követelményszintek megállapításakor az volt a szempont, hogy azok a környezetet kevésbé terhelő lábbeliket segítsék ökocímkéhez.
      
         Értékelési és ellenőrzési követelmények
      
      A konkrét értékelési és ellenőrzési követelmények valamennyi kritérium esetében fel vannak tüntetve.
      Eseti alapon az egyes kritériumokra vonatkozóan megadott vizsgálati módszerektől eltérő módszerek is alkalmazhatók azzal a feltétellel, hogy egyenértékűségüket a kérelmet elbíráló illetékes szerv elfogadja.
      A funkcionális egység egy pár cipő. A követelmények francia hosszméretszámozás szerinti 40-es cipőméreten alapulnak (Paris Point 40). Gyermekcipők esetében a követelmények francia hosszméretszámozás szerinti 32-es méretre (vagy 32-esnél kisebb legnagyobb méret esetében a legnagyobb méretre) vonatkoznak.
      A teljes cipőfelsőrész súlyának legfeljebb 3 %-át alkotó cipőfelsőrész-elemek nem tartoznak a kritériumok hatálya alá. A teljes talprész súlyának legfeljebb 3 %-át alkotó cipőtalpelemek nem tartoznak a kritériumok hatálya alá.
      Adott esetben az illetékes szervek igazoló dokumentumokat kérhetnek a fentiek alátámasztására, és független ellenőrzéseket is végezhetnek.
      Az illetékes szervek számára ajánlott, hogy vegyék figyelembe az elismert környezettudatos vállalatirányítási rendszerek, pl. az EMAS vagy az EN ISO 14001 szabvány alkalmazását a kérelmek elbírálásakor, illetve a kritériumoknak való megfelelőség folyamatos ellenőrzése során. (Megjegyzés: az ilyen környezettudatos vállalatirányítási rendszerek alkalmazása nem követelmény.)
      
         KRITÉRIUMOK
      
      1.   Veszélyes anyagok a késztermékben
      
      
                  a)
               
               
                  A bőrből készült késztermék nem tartalmazhat króm(VI)-ot.
                  
                     Értékelés és ellenőrzés: a kérelmező és/vagy a beszállítója (beszállítói) vizsgálati jegyzőkönyvet nyújtanak be az EN ISO 17075 szabvány alapján (3 ppm méréshatárral) végzett vizsgálatról. A vizsgálati mintát az EN ISO 4044 szabvány szerint kell előkészíteni.
                  (Megjegyzés: egyes festett bőrök elemzésekor a fellépő interferenciák megnehezíthetik a mérést.)
               
            
                  b)
               
               
                  A termék előállítása során felhasznált anyagok, illetve a késztermék nem tartalmazhat arzént, kadmiumot és ólmot.
                  
                     Értékelés és ellenőrzés: a kérelmező és/vagy a beszállítója (beszállítói) vizsgálati jegyzőkönyvet nyújtanak be az EN ISO 14602 szabványban meghatározott alábbi vizsgálati módszerek egyike alapján:
                  
                              —
                           
                           
                              A termék előállításához felhasznált anyagok vizsgálata. A fenti kritériumban említett vegyi anyagok a késztermék előállításához felhasznált anyagok egyikében sem mutathatók ki.
                           
                        
                              —
                           
                           
                              A késztermék vizsgálata. A fenti kritériumban említett vegyi anyagok sem a lábbeli felső, sem a talprészében nem mutathatók ki az alkotóelemek szétbontását és teljes őrlését követően.
                           
                        Bőrből készült termékek esetében a vizsgálati mintát az EN ISO 4044 szabványnak megfelelően kell előkészíteni.
               
            
                  c)
               
               
                  A szabad és hidrolizált formaldehid mennyisége a lábbeli alkotórészeiben nem haladhatja meg az alábbi határértékeket:
                  —   Textíliák: nem kimutatható,
                  —   Bőr: 150 ppm.
                  
                     Értékelés és ellenőrzés: a kérelmező és/vagy a beszállítója (beszállítói) vizsgálati jegyzőkönyvet nyújtanak be az alábbi vizsgálati módszerek alapján: Textíliák: EN ISO 14184-1 (20 ppm méréshatárig) Bőr: EN ISO 17226-1 vagy 17226-2.
               
            2.   A vízfogyasztás csökkentése (kizárólag bőr és irha cserzésére vonatkozóan)
      
      Bőr és irha cserzéséhez (1) legfeljebb az alábbiakban meghatározott mennyiségű víz használható fel:
      —   Irha: 35 m3/t,
      —   Bőr: 55 m3/t.
      
         Értékelés és ellenőrzés: a kérelmező és/vagy a beszállítója (beszállítói) megfelelő dokumentumokkal igazolják, hogy vízfogyasztásuk nem haladta meg a megadott határértéket.
      3.   Kibocsátások az anyaggyártás során
      
      
                  a)
               
               
                  Ha a cserzőüzemekből és textilipari létesítményekből származó szennyvíz közvetlenül édesvizekbe kerül, a kibocsátott víz kémiai oxigénigénye (KOI) nem haladhatja meg a literenkénti 250 mg KOI-tartalmat.
                  Ha a cserzőüzemekből származó szennyvíz települési szennyvízkezelő üzembe/létesítménybe kerül, az említett követelmény az alábbi feltételek teljesülése esetén nem alkalmazandó:
                  
                              —
                           
                           
                              a cserzőüzem engedély birtokában bocsát szennyvizet a települési szennyvízkezelő üzembe/létesítménybe, valamint
                           
                        
                              —
                           
                           
                              a települési szennyvízkezelő létesítmény megfelelően üzemel, és a működéséből eredően az édesvízbe kibocsátott kezelt víz jellemzői megfelelnek a 91/271/EGK irányelvben (2) foglalt közösségi minimumkövetelményeknek.
                           
                        
                     Értékelés és ellenőrzés: a kérelmező kiegészítő adatokkal alátámasztott vizsgálati jegyzőkönyvet nyújt be az alábbi vizsgálati módszer szerint: KOI: ISO 6060 – vízminőség, kémiai oxigénigény meghatározása.
                  Amennyiben a szennyvíz települési szennyvízkezelő létesítménybe kerül, az illetékes hatóságtól igazoló dokumentumokat kell beszerezni arra vonatkozóan, hogy a kibocsátás engedélyezett és a települési szennyvízkezelő létesítmény megfelelően üzemel, és hogy teljesíti a 91/271/EGK irányelvben foglalt minimumkövetelményeket.
               
            
                  b)
               
               
                  A cserzés során keletkezett szennyvíz a kezelés után literenként legfeljebb 1 mg króm(III)-ot tartalmazhat.
                  
                     Értékelés és ellenőrzés: a kérelmező kiegészítő adatokkal alátámasztott vizsgálati jegyzőkönyvet nyújt be az alábbi vizsgálati módszerek szerint: ISO 9174 vagy EN 1233, illetve az EN ISO 11885 szabvány krómra (Cr) vonatkozó része.
               
            4.   Veszélyes anyagok felhasználása (a termék megvásárlásáig)
      
      
                  a)
               
               
                  Pentaklór-fenol (PCP) és tetraklór-fenol (TCP), illetve annak sói és észterei nem használhatók.
                  
                     Értékelés és ellenőrzés: a kérelmező és/vagy a beszállítója (beszállítói) nyilatkozatban erősítik meg, hogy az általuk felhasznált anyagok nem tartalmazzák az említett klór-fenolokat, továbbá vizsgálati jegyzőkönyvet nyújtanak be az alábbi vizsgálati módszerek szerint: Bőr: EN ISO 17070 (0,1 ppm méréshatárig); textíliák: XP G 08-015 (0,05 ppm méréshatárig);
               
            
                  b)
               
               
                  Nem használhatók olyan azo-színezékek, amelyek az alábbi aromás aminokra bomlanak:
                  
                              4-amino-difenil
                           
                           
                              (92-67-1)
                           
                        
                              benzidin
                           
                           
                              (92-87-5)
                           
                        
                              4-klór-o-toluidin
                           
                           
                              (95-69-2)
                           
                        
                              2-naftilamin
                           
                           
                              (91-59-8)
                           
                        
                              o-amino-azotoluol
                           
                           
                              (97-56-3)
                           
                        
                              2-amino-4-nitrotoluol
                           
                           
                              (99-55-8)
                           
                        
                              p-klóranilin
                           
                           
                              (106-47-8)
                           
                        
                              2,4-diamino-anizol
                           
                           
                              (615-05-4)
                           
                        
                              4,4′-diamino-difenil-metán
                           
                           
                              (101-77-9)
                           
                        
                              3,3′-diklór-benzidin
                           
                           
                              (91-94-1)
                           
                        
                              3,3′-dimetoxi-benzidin
                           
                           
                              (119-90-4)
                           
                        
                              3,3′-dimetil-benzidin
                           
                           
                              (119-93-7)
                           
                        
                              3,3′-dimetil-4,4_′-diamino-difenil-metán
                           
                           
                              (838-88-0)
                           
                        
                              p-krezidin
                           
                           
                              (120-71-8)
                           
                        
                              4,4′-metilén-bisz(2-klór-anilin)
                           
                           
                              (101-14-4)
                           
                        
                              4,4′-oxi-dianilin
                           
                           
                              (101-80-4)
                           
                        
                              4,4′-tio-dianilin
                           
                           
                              (139-65-1)
                           
                        
                              o-toluidin
                           
                           
                              (95-53-4)
                           
                        
                              2,4-diamino-toluol
                           
                           
                              (95-80-7)
                           
                        
                              2,4,5-trimetil-anilin
                           
                           
                              (137-17-7)
                           
                        
                              4-amino-azo-benzol
                           
                           
                              (60-09-3)
                           
                        
                              o-anizidin
                           
                           
                              (90-04-0)
                           
                        
                     Értékelés és ellenőrzés: a kérelmező és/vagy beszállítója (beszállítói) nyilatkozatban erősítik meg, hogy nem használtak ilyen azo-színezékeket. A nyilatkozat tartalma a következő vizsgálati módszer alapján ellenőrizhető, amennyiben az szükségesnek bizonyul: Bőr – CEN ISO TS 17234; Textíliák – EN 14362 1 vagy 14362 2.
                  Textíliák: 30 ppm méréshatárig. (megjegyzés: a 4-amino-azobenzén esetében tévesen pozitív eredmények is előfordulhatnak, ezért tanácsos ellenőrző mérést végezni);
                  Bőr: 30 ppm méréshatárig. (megjegyzés: a 4-amino-azobenzén, 4-amino-difenil és 2-naftil-amin esetében tévesen pozitív eredmények is előfordulhatnak, ezért tanácsos ellenőrző mérést végezni).
               
            
                  c)
               
               
                  Gumiban nem lehet kimutatható mennyiség a következő N-nitrózaminokból:
                  
                               
                           
                           
                              N-nitróz-dimetil-amin (NDMA)
                           
                        
                               
                           
                           
                              N-nitróz-dietil-amin (NDEA)
                           
                        
                               
                           
                           
                              N-nitróz-dipropil-amin (NDPA)
                           
                        
                               
                           
                           
                              N-nitróz-dibutil-amin (NDBA)
                           
                        
                               
                           
                           
                              N-nitróz-piperidin (NPIP)
                           
                        
                               
                           
                           
                              N-nitróz-pirrolidin (NPYR)
                           
                        
                               
                           
                           
                              N-nitróz-morfolin (NMOR)
                           
                        
                               
                           
                           
                              N-nitróz N-metil N-fenilamin (NMPhA)
                           
                        
                               
                           
                           
                              N-nitróz N-etil N-fenilamin (NEPhA)
                           
                        
                     Értékelés és ellenőrzés: a kérelmező az EN 12868 (1999-12) vagy az EN 14602 szabványban meghatározott módszer alkalmazásával vizsgálati jegyzőkönyvet nyújt be, amely igazolja e kritérium teljesítését.
               
            
                  d)
               
               
                  Bőr, gumi vagy textil alkotórészekben C10-C13 klóralkánok nem használhatók.
                  
                     Értékelés és ellenőrzés: a kérelmező és/vagy beszállítója (beszállítói) nyilatkozatban erősítik meg, hogy nem használtak ilyen klóralkánokat.
               
            
                  e)
               
               
                  Nem használható fel olyan színezék, amely a következő R-mondatokkal jelzett besorolás alapján karcinogénnek, mutagénnek, a reprodukciót károsítónak, illetőleg a környezetre ártalmasnak/veszélyesnek minősül: R40, R45, R49, R50, R51, R52, R53, R60, R61, R62, R63 vagy R68 (illetve ezek kombinációja). (A besorolás alapja a 67/548/EGK tanácsi irányelv (3) és az 1999/45/EK európai parlamenti és tanácsi (4) irányelv.)
                  Az említett irányelveken kívül a besoroláshoz az 1272/2008/EK európai parlamenti és tanácsi rendelet (5) is alapul szolgál. Ebben az esetben egyetlen olyan összetevő vagy készítmény sem adható a nyersanyagokhoz, amely a kérelem benyújtásakor a következő figyelmeztető mondatok egyikével (vagy egyidejűleg több mondattal is) jellemzett vagy jellemezhető: H351, H350, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341.
                  
                     Értékelés és ellenőrzés: a kérelmező írásban nyilatkozik arról, hogy nem használt ilyen színezékeket.
               
            
                  f)
               
               
                  Alkilfenol-etoxilát (APE) és perfluoroktán-szulfonát (PFOS) nem használható.
                  
                     Értékelés és ellenőrzés: a kérelmező írásban nyilatkozik arról, hogy nem használt fel ilyen anyagokat.
               
            
                  g)
               
               
                  Nem használhatók olyan színezékek, amelyek besorolásuk szerint (R43) bőrérzékenységet váltanak ki. (A besorolás alapja a 67/548/EGK és az 1999/45/EK irányelv.)
                  Az említett irányelveken kívül a besoroláshoz az 1272/2008/EK rendelet is alapul szolgál. Ebben az esetben egyetlen olyan összetevő vagy készítmény sem adható a nyersanyagokhoz, amely a kérelem benyújtásakor a következő figyelmeztető mondattal jellemzett vagy jellemezhető: H317.
                  
                     Értékelés és ellenőrzés: a kérelmező írásban nyilatkozik arról, hogy nem használt fel ilyen színezékeket.
               
            
                  h)
               
               
                  Ftalátok: A termékben csak olyan ftalátok használhatók fel (amennyiben szükség van felhasználásukra), amelyekről a kérelem benyújtásának időpontjában már készült kockázatelemzés, és amelyeket a 67/548/EGK irányelv szerint nem minősítettek az R60, R61, R62, R50, R51, R52, R53, R50/53, R51/53 vagy R52/53 R-mondattal (vagy R-mondatok kombinációjával). Ezenfelül a termékben nem megengedett a DNOP (di-n-oktil-ftalát), DINP (diizononil-ftalát) és DIDP (diizodecil-ftalát) használata.
                  
                     Értékelés és ellenőrzés: a kérelmezőnek nyilatkozatot kell tennie az említett kritériumnak való megfelelésről.
               
            
                  i)
               
               
                  Biocidok: Kizárólag olyan biocidtermékek használhatók fel, amelyek a 98/8/EK európai parlamenti és tanácsi irányelv (6) I.A. mellékletében szereplő, lábbelikben való felhasználásra engedélyezett biocid hatóanyagokat tartalmaznak.
                  
                     Értékelés és ellenőrzés: a kérelmező nyilatkozatot nyújt be e kritérium teljesítéséről, melyben felsorolja a felhasznált biocidtermékeket.
               
            5.   Illékony szerves vegyületek (VOC) felhasználása a késztermék előállítása során
      
      VOC minden olyan szerves vegyület, melynek 293,15 K hőmérsékleten 0,01 kPa vagy ennél nagyobb a gőznyomása, vagy adott használati viszonyok mellett ennek megfelelő az illékonysága.
      A lábbeli végleges előállítása során felhasznált VOC összes mennyisége nem haladhatja meg az átlag 20 grammot páronként.
      
         Értékelés és ellenőrzés: a kérelmező benyújtja a késztermék előállításának végső szakaszában felhasznált VOC összes mennyiségére vonatkozó – és a EN 14602 szabvány szerint elvégzett – számításokat, adott esetben mellékelve az igazoló adatokat, vizsgálati eredményeket és dokumentációt. (Nyilvántartást kell vezetni legalább az utolsó hat hónap során vásárolt bőrről, ragasztóanyagokról, kikészítési anyagokról és a gyártási folyamatról.)
      6.   Energiafogyasztás
      
      Nyilatkozni kell az előállításhoz felhasznált energia mennyiségéről.
      
         Értékelés és ellenőrzés: a kérelmezőnek az A1. műszaki függelékben foglaltak szerint meg kell adnia az energiafogyasztásra vonatkozó adatokat.
      7.   A késztermék csomagolása
      
      Amennyiben a késztermék kartondobozba kerül, az kizárólag 100 %-ban újrahasznosított anyagokból készülhet. Ha a készterméket műanyag zacskóba csomagolják, az készüljön legalább 75 %-ban újrahasznosított anyagból, és – az EN 13432 szabványban (7) megállapított fogalommeghatározásokat alapul véve – legyen biológiailag lebomló vagy komposztálható.
      
         Értékelés és ellenőrzés: a kérelemhez mintát kell mellékelni a termék csomagolásából, és nyilatkozni kell az említett követelmény teljesüléséről. Kizárólag a 94/62/EK európai parlamenti és tanácsi irányelvben meghatározott elsődleges csomagolásra vonatkozik ez a követelmény.
      8.   A csomagoláson feltüntetett információk
      
      a)   Használati utasítás
      A termékhez a következő szövegű (vagy azzal megegyező tartalmú) tájékoztatót kell mellékelni:
      
                  —
               
               
                  „A lábbelit a vízállóság fokozása érdekében impregnáltuk. További kezelést nem igényel.” (Ez a kritérium csak impregnált lábbelire alkalmazandó.)
               
            
                  —
               
               
                  „Hibás lábbelijét ne dobja ki, hanem lehetőség szerint javíttassa meg. Ezzel kevésbé károsítja a környezetet.”
               
            
                  —
               
               
                  „A használhatatlanná vált lábbelit vigye hulladék-újrahasznosító létesítménybe, ha környezetében működik ilyen.”
               
            b)   Ökocímke-adatok
      A csomagoláson fel kell tüntetni a következő (vagy ezzel megegyező tartalmú) szöveget:
      „További információk az Európai Unió ökocímkével foglalkozó honlapján olvashatók: http://www.ecolabel.eu”
      c)   Fogyasztói információk
      A csomagoláson feltüntetett információk egyik rovatában a kérelmezőnek ismertetnie kell a környezetvédelmi fenntarthatósággal kapcsolatos szemléletét.
      
         Értékelés és ellenőrzés: a kérelmező benyújtja a termék csomagolásának mintáját és a termékhez mellékelt tájékoztató szövegét, továbbá egy nyilatkozatot arra vonatkozóan, hogy a termék megfelel a fenti kritérium minden kitételének.
      9.   Az ökocímkén feltüntetendő információk
      
      Az ökocímke 2. rovatába a következő szöveget kell írni:
      
                  —
               
               
                  kis mértékű levegő- és vízszennyezés,
               
            
                  —
               
               
                  kisebb károsanyag-tartalom.
               
            
         Értékelés és ellenőrzés: a kérelmező benyújtja a termék csomagolásának mintáját, amelyen látható a címke, továbbá egy nyilatkozatot arra vonatkozóan, hogy a termék megfelel a fenti kritériumnak.
      10.   A tartósságot szolgáló paraméterek
      
      A munka- és védőlábbeliken szerepelnie kell az EK-jelnek (a 89/686/EGK tanácsi irányelvvel (8) összhangban).
      Minden egyéb lábbelinek meg kell felelnie a következő táblázatban megadott követelményeknek.
      
         Értékelés és ellenőrzés: a kérelmező a táblázatban részletezett paramétereknek megfelelően vizsgálati jegyzőkönyvet nyújt be a következő módszerekkel végzett vizsgálatról:
      
                  —
               
               
                  EN 13512 – Felsőrész – Hajtogatással szembeni ellenállás
               
            
                  —
               
               
                  EN 13571 – Felsőrész – Szakítószilárdság
               
            
                  —
               
               
                  EN 17707 – Járótalp – Hajtogatással szembeni ellenállás
               
            
                  —
               
               
                  EN 12770 – Járótalp – Kopásállóság
               
            
                  —
               
               
                  EN 17708 – Teljes talp – Talptapadás
               
            
                  —
               
               
                  EN 12771 – Járótalp – Szakítószilárdság
               
            
                  —
               
               
                  EN ISO 17700 – Felsőrészek, bélésanyagok és talpbetétek vizsgálati módszerei – Színállóság dörzshatásra
               
            
                   
               
               
                  Sportcipők
               
               
                  Gyermekcipők
               
               
                  Szabadidőcipők
               
               
                  Utcai férficipők
               
               
                  Téli cipők
               
               
                  Utcai női cipők
               
               
                  Divatcipők
               
               
                  Babacipők
               
               
                  Házicipők
               
            
                  Felsőrész, hajtogatással szembeni ellenállás:
                  (kc, látható sérülés nélkül)
               
               
                  Száraz = 100
                  Nedves = 20
               
               
                  Száraz = 100
                  Nedves = 20
               
               
                  Száraz = 80
                  Nedves = 20
               
               
                  Száraz = 80
                  Nedves = 20
               
               
                  Száraz = 100
                  Nedves = 20
                  – 20° = 30
               
               
                  Száraz = 50
                  Nedves = 10
               
               
                  Száraz = 15
               
               
                  Száraz = 15
               
               
                  Száraz = 15
               
            
                  Felsőrész,szakítószilárdság:
                  (Átlagos szakítóerő, N)
               
            
                  Bőr
               
               
                  ≥ 80
               
               
                  ≥ 60
               
               
                  ≥ 60
               
               
                  ≥ 60
               
               
                  ≥ 60
               
               
                  ≥ 40
               
               
                  ≥ 30
               
               
                  ≥ 30
               
               
                  ≥ 30
               
            
                  Egyéb anyagok
               
               
                  ≥ 40
               
               
                  ≥ 40
               
               
                  ≥ 40
               
               
                  ≥ 40
               
               
                  ≥ 40
               
               
                  ≥ 40
               
               
                  ≥ 30
               
               
                  ≥ 30
               
               
                  ≥ 30
               
            
                  Járótalp, hajtogatással szembeni ellenállás:
               
            
                  Karcolás hosszúsága (mm)
               
               
                  ≤ 4
               
               
                  ≤ 4
               
               
                  ≤ 4
               
               
                  ≤ 4
               
               
                  ≤ 4
               
               
                  ≤ 4
               
               
                   
               
               
                   
               
               
                   
               
            
                  Nsc = nincs spontán hasadás
               
               
                  Nsc
               
               
                  Nsc
               
               
                  Nsc
               
               
                  Nsc
               
               
                  Nsc – 10 °C-on
               
               
                  Nsc
               
               
                   
               
               
                   
               
               
                   
               
            
                  Járótalp, kopásállóság:
               
            
                  D ≥ 0,9 g/cm3 (mm3)
               
               
                  ≤ 200
               
               
                  ≤ 200
               
               
                  ≤ 250
               
               
                  ≤ 350
               
               
                  ≤ 200
               
               
                  ≤ 400
               
               
                   
               
               
                   
               
               
                  ≤ 450
               
            
                  D < 0,9 g/cm3 (mg)
               
               
                  ≤ 150
               
               
                  ≤ 150
               
               
                  ≤ 170
               
               
                  ≤ 200
               
               
                  ≤ 150
               
               
                  ≤ 250
               
               
                   
               
               
                   
               
               
                  ≤ 300
               
            
                  Felsőtalp, tapadás: (N/mm)
               
               
                  ≥ 4,0
               
               
                  ≥ 4,0
               
               
                  ≥ 3,0
               
               
                  ≥ 3,5
               
               
                  ≥ 3,5
               
               
                  ≥ 3,0
               
               
                  ≥ 2,5
               
               
                  ≥ 3,0
               
               
                  ≥ 2,5
               
            
                  Járótalp, szakítószilárdság:
                  (Átlagos szakítószilárdság, N/mm)
               
            
                  D ≥ 0,9 g/cm3
                  
               
               
                  8
               
               
                  8
               
               
                  8
               
               
                  6
               
               
                  8
               
               
                  6
               
               
                  5
               
               
                  6
               
               
                  5
               
            
                  D < 0,9 g/cm3
                  
               
               
                  6
               
               
                  6
               
               
                  6
               
               
                  4
               
               
                  6
               
               
                  4
               
               
                  4
               
               
                  5
               
               
                  4
               
            
                  Színállóság a lábbeli belső részén (bélésanyag, illetve a felsőrész belső oldala). A filcen lévő szürkeárnyalatok 50 nedves ciklust követően
               
               
                  ≥ 2/3
               
               
                  ≥ 2/3
               
               
                  ≥ 2/3
               
               
                  ≥ 2/3
               
               
                  ≥ 2/3
               
               
                  ≥ 2/3
               
               
                   
               
               
                  ≥ 2/3
               
               
                  ≥ 2/3
               
            
         (1)  E határozat alkalmazásában „irha” alatt a nagy testű állatok (pl. szarvasmarhák, lovak, tevék, elefántok stb.) kifejlett egyedeinek testét borító kültakaró értendő, „bőr” pedig a „kisebb” testű állatoknak (birkák, kecskék stb.), illetve a nagyobb testű állatok fejlődésben levő egyedeinek (pl. borjú) a testét külső rétegként borító szövetek összessége. A sertések, hüllők, madarak és halak kültakarójának a „bőr” tekintendő. (International Glossary of Leather Terms (Bőripari kifejezések nemzetközi szójegyzéke), IKT).
      
         (2)  HL L 135., 1991.5.30., 40. o.
      
         (3)  HL 196., 1967.8.16., 1. o.
      
         (4)  HL L 200., 1999.7.30., 1. o.
      
         (5)  HL L 353., 2008.12.31., 1. o.
      
         (6)  HL L 123., 1998.4.24., 1. o.
      
         (7)  EN 13432: Csomagolás – Komposztálással és biológiai lebomlással hasznosítható csomagolás követelményei – Vizsgálati program és a csomagolás végleges elfogadásának értékelési feltételei.
      
         (8)  HL L 399., 1989.12.30., 18. o.
      
         Műszaki függelék
         A1.   Az energiafelhasználás kiszámítása
         
         Az energiafelhasználás ezen számítása kizárólag a késztermék összeállításának (gyártásának) szakaszára vonatkozik.
         Az egy pár lábbeli előállításához szükséges átlagos elektromosáram-fogyasztás (AEC) kétféleképpen számítható ki:
         
                      
                  
                  
                     Az üzem napi össztermelése alapján:
                     —   MJdp= átlagos napi energiafelhasználás a lábbelik előállítása során [elektromos áram + fosszilis tüzelőanyagok] (éves szinten),
                     —   N= a naponta gyártott lábbelik párjainak átlagos száma (éves szinten).
                     
                        
                  
               
                      
                  
                  
                     Az üzemben előállított ökocímkés lábbelik alapján:
                     —   MJep= az ökocímkézett termékek előállításához naponta átlagosan felhasznált energia [elektromos áram + fosszilis tüzelőanyagok] (éves szinten),
                     —   Nep= a naponta előállított ökocímkézett lábbelik párjainak átlagos száma (éves szinten).